**MAAKIZO**

**MUUNGANO WA SHULE ZA ANESTAR**

**MTIHANI WA UFUNGUZI WA MUHULA WA 1 2023**

**KIDATO CHA PILI**

**MATUMIZI YA LUGHA** (**ALAMA 20)**

1. Andika neno lenye muundo ufuatao.(alama 2)

Kitambaza ghuna Cha ufizi,irabu ya nyuma juu,kipasuo ghuna Cha kaakaalaini,kikwamizo sighuna Cha koromeo,irabu ya chini kati. **Lugha**

1. Eleza maana ya silabi mwambatano.( Alama 2)

**Ni Sauti yenye mfuatano wa konsonanti mbili au zaidi ambazo hutamkwa kwa pamoja**

1. Weka shadda maneno yafuatayo Ili maana iliyokusudiwa ijitokeze.

a)mke. **‘** **M**ke

b)mwanasheria. Mwana**’she**ria

c)barabara( shwari). Ba**'ra**bara

1. Andika tofauti Moja kati ya Sauti hizi.( Alama 1)

/t/ na /d/

**/t/ ni Sauti hafifu/ sighuna ilhali /d/ ni Sauti nzito/ ghuna.**

1. Taja aina nane za maneno katika kiswahili.( Alama 4)

**Nomino,kitenzi,kivumishi,kielezi,kiwakilishi,kiunganishi,kihisishi/kiingizi,kihusishi**

1. Taja miundo mitatu ya silabi za kiswahili.(alama3)

**Irabu pekee: oa,ua,mke**

**Konsonanti na irabu:kitabu,somo.**

**Konsonanti,konsonanti,irabu:mtu,mbu,nchi.**

**Konsonanti, konsonanti, konsonanti,irabu: mpwa,mbweha**

1. Andika udogo wa sentensi ifuatayo.

Mtoto huyu ni mkorofi sana.

**Kitoto/kijitoto hiki ni kikorofi sana.**

1. Eleza matumizi matatu ya mshazari.( Alama 3)

**Hutumiwa unapoandika tarehe.mfano 4/5/2022.**

**Hutumiwa kumaanisha au.mfano runinga/televisheni.**

**Hutumiwa kufungia sauti.mfano**

**/n/**

**FASIHI SIMULIZI(ALAMA 20)**

1. Taja na ueleze aina zozote Tano za ngano.(alama 5)

**Ngano za mazimwi:ngano ambazo wahusika wake ni mazimwi.**

**Hurafa:ni ngano zenye wahusika wanyama ambazo hupewa tabia za kibinadamu.**

**Hekaya:ni ngano ambazo humsawiri mhusika akitumia ulaghai kupata matilaba yake kutoka Kwa wengine.**

**Ngano za mtanziko:ni ngano ambazo hulenga kukuza stadi ya kutathmini na kutoa uamuzi ufaao.**

**Ngano za usuli:ni ngano ambazo huelezea sababu ya kuwepo Kwa hali,tabia au mahusiano Fulani.**

**Ngano za mashujaa:ni ngano ambazo wahusika wake ni mashujaa.**

1. Fafanua sifa zozote tano za hadithi.( Alama 5)

**Huwa na wahusika wa aina mbalimbali.**

**Hutumia lugha ya kimaelezo au ya nathari.**

**Husimulia matukio ya kweli au kubuni.**

**Huwa na fomyula maalum ya ufunguzi na za kumaliza.**

**Huwa na pahali maalum pa kutambia.**

**Huwasilishwa kwa hadhira.**

1. Jadili sifa bainifu za mtambaji bora.( Alama 6)

**Mtambaji anapaswa kuwa na ubunifu.**

**Mtambaji anapaswa kuijua hadhira yake.**

**Mtambaji anapaswa kuwa jasiri.**

**Mtambaji anapaswa kuwa na uwezo wa ufaraguzi.**

**Mtambaji anapaswa kuwa mcheshi.**

**Mtambaji anapaswa kuwa na uwezo wa kushirikisha hadhira.**

**Mtambaji anapaswa kuyaelewa mazingira ya hadhira yake.**

**Mtambaji anapaswa kuielewa na kuimudu lugha ya hadhira yake.**

1. Eleza umuhimu wa utangulizi maalum katika utambaji wa hadithi.(alama 4)

**Huashiria mwanzo wa hadithi.**

**Hutambulisha mtambaji.**

**Huleta hadhira na mtambaji pamoja.**

**Huvuta making au uskivu wa hadhira.**

**Hutoa hadhira kutoka ulimwengu halisi hadi ulimwengu wa hadithi.**

**ISIMU JAMII (ALAMA 10)**

1. Taja sifa Tano za lugha.( Alama 4)

**Lugha ni mali ya binadamu.**

**Lugha hukua kwa kuzalisha maneno zaidi.**

**Lugha pia hufa Kwa msamiati wake kupotea.**

**Lugha zote ni sawa.**

**Lugha hubadilika kutegemea mazingira.**

1. Taja sifa za sajili ya hospitalini.(alama 6)

**Msamiati maalum hutumika.mfano daktari,bandeji,malaria.**

**Lugha ya unyenyekevu hutumiwa.mfano pole sana.**

**Hutumia lugha ya mkato.mfano unaumwa wapi.**

**Lugha ya kuhoji na kudadisi.mfano ulianza kusikia hali hii lini?**

**Hushirikisha hisabati.mfano 2\*3**

**Hutumia maelezo na michoro.**

**Hutumia lugha inayoeleweka.**